משנה

ממוזער|340x340px|כותרת מעוטרת למשניות בש"ס מהדורת פרנקפורט ה'ת"פ
ה**משנה** היא ספר היסוד של התורה שבעל-פה, קובץ כולל מסודר של הלכות שנמסרו על ידי התנאים, המשמש יסוד לאורח החיים היהודי מתקופת האמוראים ואילך.

המשנה חוברה במשך כמה דורות משלהי ימי הבית השני ובעיקר ב-150 השנים שעברו מאז חורבנו בשנת 70 לספירה. המשנה מחולקת לשישה 'סדרים', המכילים כל אחד כמה 'מסכתות'. כל מסכת עוסקת בנושא ספציפי אחד המרומז בשמה של אותה המסכת. סדרי המשנה נועדו להוות קו מנחה ובסיס איתן לשם קביעת ההלכות בקהל ישראל, לדורות.

ספרות המשנה – כפי שגובשה על פי התָנָאִים בתקופתם (מסוף המאה הראשונה ועד לתחילת המאה השלישית) כוללת את כל ההנהגות וההנחיות המהותיות שנתקבלו והועברו בין הדורות עד לזמן כתיבת המשנה, לשם שימור אורח החיים היהודי.

המשנה עוסקת במגוון רחב של נושאים ותחומים ועוסקת בפרטי הלכות ודינים יסודיים הנוגעים בכל אחד מהם. המשנה מהווה סוּגָה ספרותית כשלעצמה, ולו מפני שהוא החיבור הראשון מתוך תורה שבעל פה שהותר להעלות על הכתב (דבר שהיה אסור עד תקופתו של רבי יהודה הנשיא). כמו כן, היקף ספרות המשנה הוא חסר תקדים עד לאותה התקופה.

ספרות המשנה היא על פי המסורת היסוד לתורה שבעל פה – מסורות, פירושים והלכות שהועברו מרב לתלמיד. החכמים שדבריהם מופיעים במשנה מכונים תנאים. ישנן דעות שונות מתי החל ניסוח המשנה, אך מוסכם כי עריכתה וניסוחה הסופיים נעשו בסוף תקופת התנאים, בתחילת המאה השלישית לספירה, על ידי רבי יהודה הנשיא וחכמי דורו. לפי המסורת, חלק מהתכנים נאמרו למשה בהר סיני והועברו בעל־פה עד העלאת המשנה על הכתב.

השם 'משנה' מקורו בשורש שנ"ה (בארמית תנ"א) והוא נגזר מהמילה 'שינון' (כלומר: גרסה וחזרה – לרוב בעל פה). דעה אחרת אומרת שהשם הוא מלשון שניים (2), שכן היא שנייה לתורה שבכתב.

## תוכן
המשנה כוללת את הלכות התורה בכל תחומיה. עם זאת, ישנן הלכות בסיסיות שפרטיהן לא הובאו במשנה. הרמב"ם הסביר עובדה זאת בכותבו:
:"ודיני הציצית והתפילין והמזוזה ועניין מלאכתן, והברכות שחייבין לברך עליהן וכל העניינים התלוים בזה ... והמשנה לא דיברה על אלה המצוות דבר מיוחד לכלול דיניהן ... וסבת זה בעיני לפי שהיו הדברים האלה מפורסמים בזמן חבור המשנה והיו עניינם ידועים ונהוגים ביד כל העם פרט וכלל ואין עניין מהם נפלא משום אדם ועל כן לא ראה לדבר בהן כמו שלא הסדיר התפלה, רוצה לומר נוסחה ואיך יתנהג שליח צבור, לפי שהיה מפורסם."

## חלקי המשנה
ממוזער|465x465 פיקסלים|חלוקת המסכתות לששת סדרי המשנה. מסכת שיש עליה תלמוד, בבלי ו/או ירושלמי, צבועה בהתאם.

### סדרים
המשנה מחולקת לשישה סדרים (ש"ס) על פי תחומי חיים שונים:
*סדר זרעים – עוסק בברכות ובמצוות התלויות בארץ. מכיל 655 משניות ב-11 מסכתות.
*סדר מועד – עוסק בשבתות, חגים ותעניות. מכיל 681 משניות ב-12 מסכתות.
*סדר נשים – עוסק באישות, קידושין, גירושין וכדומה. מכיל 578 משניות ב-7 מסכתות.
*סדר נזיקין – עוסק בדיני המשפט העברי וסדריו. מכיל 685 משניות ב-10 מסכתות.
*סדר קדשים – עוסק בבית המקדש ובקורבנות. מכיל 590 משניות ב-11 מסכתות.
*סדר טהרות – עוסק בסוגי טומאות וטהרתן. מכיל 1,003 משניות ב-12 מסכתות.

נהוג להשתמש בראשי התיבות **[[סדר זרעים|ז]][[סדר מועד|מ]][[סדר נשים|"ן]] [[סדר נזיקין|נ]][[סדר קדשים|ק]][[סדר טהרות|"ט]]** כדי לסייע בזיכרון סדר זה.

### מסכתות
כל סדר נחלק למסכתות העוסקות בתתי-נושאים שונים. במשנה 63 מסכתות בסך הכול.

### פרקים
כל מסכת נחלקת למספר פרקים. גודלם של הפרקים אינו שונה מאוד מאחד לשני. במשנה יש 523 פרקים, אולם ברוב המהדורות הנדפסות נוסף הפרק הרביעי של מסכת ביכורים, שבמקורו היה חלק מהתוספתא, ספר המכיל ברייתות, וכן "פרק קניין תורה" שנהפך לפרק השישי של מסכת אבות. יוצא שישנם סך הכל 525 פרקים.

### משניות
כל פרק נחלק לקטעים הנקראים "הלכות" (בתלמוד הירושלמי) או "משניות" (בתלמוד הבבלי ובלשון הדיבור). בעוד שחלוקת הפרקים קבועה יחסית וזהה ברוב כתבי היד, חלוקת ההלכות שונה בין כתבי היד השונים, ונראה שלא הייתה בה אחידות מעולם. סך הכול יש 4,192 משניות בכל שישה סדרי משנה.

### סדרם של שישה סדרי משנה
לעומת הסדר המקובל (זמ"ן נק"ט), לדעת בעל הספר כף נחת, סדר נזיקין הוא הסדר האחרון משישה סדרי משנה. התוספות יום טוב הקשה על חידוש זה, שהרי ריש לקיש דרש על הפסוק "וְהָיָה אֱמוּנַת עִתֶּיךָ חֹסֶן יְשׁוּעֹת חָכְמַת וָדָעַת" (): .

ומדרשה זו רואים שסדר נזיקין הוא הרביעי, כסדר המקובל. רבי יעקב חאגיז דחה הוכחה זו, משום שמצאנו בילקוט שמעוני דרשה בה סדר נזיקין הוא הסדר האחרון: 

אם כן אין להוכיח מהסדר המובא בדרשה מהו סדרם של שישה סדרי משנה. ובכל אופן מסיק הרב חאגיז "שנראה שהוא קבלת כל ישראל לסדרם בסדר זה והבא לשנות מסדר השונים עליו ראיה ללמד".

## סגנון המשנה
המשנה כתובה בשפה עברית. לשון המשנה מצומצמת. יש המשווים אותה ללשון שירה. המשנה נאמרה בעל פה, והיא מלאה באמצעים לשוניים, צורניים ותוכניים המקלים על הזיכרון (לדוגמה, משניות המזכירות אחת את השנייה יובאו בזו אחר זו. גם אם המשנה השנייה אינה קשורה באופן ישיר לנושא עליו מדברת המשנה הקודמת. כמו בפרק "אין בין" ().

בחלק מן המקרים ההלכות במשנה הן חד-משמעיות, אך במקרים רבים מובאות במשנה כמה דעות חלוקות ללא הכרעה ברורה. לעיתים רחוקות מפרשת המשנה את טעמי ההלכה, או מביאה ויכוח הלכתי. נדירים המקרים שבהם כוללת המשנה אמירות שאינן הלכתיות כלל ועיקר.

לעיתים המשנה גולשת לדון בענייני אגדה.

### המשנה הפותחת
[שמאל|ממוזער|270px|מספר שורות מ[כתב יד קאופמן: מסכת אבות, פרק א', משנה ו' ומשנה ז'. כתב-היד, שנחשב לאחד מכתבי-היד החשובים ביותר של ה**משנה**, מתוארך לסביבות המאה ה-12.]]

לשם הדגמה למבנה הבסיסי של המשנה, מובאת כאן המשנה (ה"הלכה") הפותחת את הקובץ, הדנה בזמן קריאת שמע של ערבית. ניתן ללמוד מהמשנה הראשונה רבות על אופי המשנה כולה.

במשנה זו מובאת מחלוקת בת שלוש דעות שונות לגבי סוף זמן קריאת שמע. כיוון שהמשנה נלמדה בעל פה, היא ערוכה לעיתים בצורה של דיאלוג, או שאלות ותשובות, ומרבה להביא מחלוקות בלא פסיקה הלכתית. המשנה גם אינה מציגה חומר רקע לנושאים הנידונים בה, כמו העובדה שיש להגיד בכל ערב ובכל בוקר קריאת שמע, או בכלל הגדרתה של קריאת שמע ומדוע יש לקרוא אותה, מאחר שכל אלו מובנים מאליהם למנסחי המשנה, ולכן משנה זו פותחת רק בשאלה, "מאימתי?".

### תרבות המחלוקת

לעיתים השאירו עורכי המשנה, ואף התלמוד ומאמרות חז"ל השונים, את המחלוקות השונות בין החכמים לא פתורות. הן הובאו לקורא כפי שהן ללא פתרון הלכתי. עניין זה מעלה תמיהה. המשנה מתייחסת לשאלה זו ונותנת מענה במסכת עדויות פרק א':

הרמב"ם בהקדמתו למשנה מביא את ההסברים השונים להבאת שיטות חולקות גם כשלא נפסקה הלכה כמותן.

שיטות שלא נפסקו בהלכה מוזכרות מפני כמה סיבות גם כדי לאפשר פסיקה שונה בעתיד מחד, וכדי לעקוב אחריהן ולגדור בעדן מלהתפשט ולהתקבל מאידך. וגם כדי לתת ללומדים להבין את מהלך הלימוד על ידי המחלוקת וגם לשם הלימוד עצמו.

#### בני הפלוגתא העיקריים במשנה
* בית שמאי ובית הלל
* רבי אליעזר – רבי יהושע, רבן גמליאל, רבי עקיבא
* רבי ישמעאל, רבי טרפון, רבי אלעזר בן עזריה, רבי יוחנן בן נורי – רבי עקיבא
* רבי מאיר, רבי יהודה, רבי יוסי, רבי שמעון – יש מחלוקות רבות בין כל שניים מהם או בין ארבעתם, ובין רבי אלעזר עם כל אחד מהם.

## המעבר ללימוד בסגנון המשנה
ממוזער|270px|משנה מבוארת
רוב החוקרים סוברים שדרך המדרש קדמה לדרך המשנה. הם מבססים זאת על ראיות פנימיות בחז"ל ועל דברי רב שרירא גאון. הרב יצחק אייזיק הלוי, מראשוני חוקרי התלמוד, חולק וסובר שדרך המשנה הייתה מאז ומעולם. גם אברהם גולדברג, סבור כך, והוא מבסס את דבריו על מגילת המקדש, מעין תורה שבעל פה איסיית שאינה מתבססת על דרשת הפסוקים, והוא מניח שגם לפרושים הייתה תורה שבעל פה שכזו.

בין החוקרים הסוברים שדרך המדרש קדמה שוררת מחלוקת בנוגע לתיארוך המעבר ולסיבות שהביאו אליו. לגבי התיארוך, ההשערות נעות החל מתחילת ימי בית שני (רס"ג) ועד לתקופת יבנה, אחרי חורבן הבית (אלבק). השערות נוספות הן תחילת תקופת הזוגות (אפשטיין), מותו של רבן גמליאל הזקן (רד"צ הופמן) ועוד.

דעות רבות נאמרו בקשר לסיבות שהובילו למעבר, ונראה שמדובר בצירוף של כמה מהן:

# הקושי ללמוד על פי הפסוקים, כיוון שמצוות שונות נזכרות בכמה מקומות בתורה שבכתב.
# ריבוי ההלכות שאינן מעוגנות במקרא, מפני שהן תקנות חז"ל או שנתקבלו במסורת.
# ידיעותיהם של הכהנים במקדש ביחס להלכות העבודה פחתו מסיבה כלשהי. החכמים נאלצו ללמדם הלכות אלה וכך נוצרו קובצי הלכה של עבודת המקדש. בהמשך זה התפתח לנושאים נוספים.
# "לימוד כזה הוא מלאכה כבדה, כי הוא לבד מעשה הזיכרון וכמעט אין חלק בו לכח ההיקש וההגיון, ואיך יחזיקו בו באורך הימים אנשי בית יעקב הנודעים מאז לאנשי בינה ויש בהם כוח לעמוד בהיכל הפנימי של ההגיון ועומק המחשבה, להוציא חדשות ונצורות, לדמות דבר לדבר, לטחון סלעים זה בזה ולהקים מגדלות! ומלבד שהנפש היפה תגעל בלימוד זכרוני כזה..." (זכריה פרנקל, דרכי המשנה)
# הצדוקים ערערו על חלק מן ההלכות שאין להן מקור בתורה. כתוצאה מכך הסתירו חכמים את מקור ההלכות, כדי שלא יהיה מקום לערער.
# אנטיוכוס גזר על מי שיימצא בידו ספר התורה, אך לא גזר על לימוד ההלכות בלא ספר התורה. לימוד בדרך המשנה הייתה דרך להתגבר על הגזרות נגד לימוד התורה.
# גזרות הרומאים נבעו מחשד שלהם ביחס לתורה. המשנה נערכה כדי להבהיר שאין מקום לחשדות אלה.

סיבות אלו ככל הנראה גרמו למעבר איטי לדרך המשנה, עד שדרך זו הפכה למרכזית ודרך המדרש למשנית.

## עריכת המשנה
### תהליך עריכת המשנה
בשלב כלשהו הוחלט על קיבוץ ההלכות שנאמרו עד אז בלשון חופשית, לטקסט אחיד ומחייב שיהווה "קאנון" של כל העם היהודי. לעריכה היו ככל הנראה שלבים רבים, בין החוקרים קיימים חלוקי דעות בנוגע לחלקו של כל דור בעריכה:
* רס"ג – המשנה נתחברה במשך אחד עשר דורות (מארבעים שנה אחר בניין בית המקדש השני עד שנת 220 לספה"נ) מאנשי הכנסת הגדולה ועד לרבי יהודה הנשיא, המכונה בקיצור "רבי".
* רב שרירא גאון – היו נוסחים רבים להלכות שביד החכמים ורבי החל לסדר את ההלכות בנוסח אחיד שיילמד על ידי כל החכמים.
* ר"ש מקינון – המשניות היו סדורות קודם לרבי והוא רק פסק את ההלכה.
* רנ"ק – סידור ההלכות החל בסוף ימי אנשי כנסת הגדולה והלל הזקן הוא שקבע את ששת הסדרים אך לא סידר את המסכתות. רבי קבע את הסדר של המסכתות.
* זכריה פרנקל – רבי עקיבא החל בעריכת המשנה והמשיך אחריו תלמידו רבי מאיר ולאחר מכן רבי יהודה הנשיא השלים את שהחסירו הם.

המוסכם על כולם הוא שהעריכה הסתיימה על ידי רבי יהודה הנשיא, "רבי", שהיה תלמיד של כל תלמידי ר' עקיבא.

רבי הצליח לבצע מלאכה מורכבת זו. בצעירותו עזב את בית אביו ויצא לנדוד בין בתי המדרש של חכמים אחרים. לימודיו אצל החכמים השונים הביאו לידי כך שהוא קלט מסורות שונות ושיטות הלכה שונות. כשהגיע לנשיאות, הכניס לביתו חכמים רבים. חכמים אלו קיבלו את כל צורכיהם מבית הנשיא ובתמורה לכך הם סייעו לרבי באיסוף התורה שבעל פה ובעריכתה.

כחמישים שנה ישב רבי על כס הנשיאות ובכל התקופה הארוכה הזאת הוא ניפה ובירר את כל דברי החכמים, מיין אותם לפי נושאים וחילק אותם לסעיפים.

כל הלכה שנכללה באוסף של רבי, נקראת "משנה". את כלל המשניות חילק רבי לשישה סדרים (ש"ס) לפי הנושא הכללי שבו הם עוסקים. כל סדר וסדר מתחלק לכמה מסכתות וכל מסכת מחולקת לפרקים, הכוללים מספר משניות. כל ששת הסדרים הם ספר "המשנה" שנערך בידי רבי.**

=== פועלו של רבי יהודה הנשיא ===
ככל הנראה במשנה משובצות משניות קדומות אשר נוצרו בתקופה החשמונאית ואולי עוד קודם לכך, אפילו קובצי משנה שלמים ואולי אפילו [[מסכת]]ות. ואין ספק שרבי השתמש במשניות שהיו לפניו, ולא כתבם בעצמו. רבות מן המסורות שהשתמרו מצביעות על כך שחלקן הגדול היה כתוב במקורו ארמית, או הועבר למסורות בארמית, ותורגם או הושב בידי רבי יהודה הנשיא לעברית. לא ברור מה מידת מעורבותו בעריכת הדברים ומה חלקו ביצירת מלל מקורי משלו. קיימים קשיים ושאלות רבות בנוגע לעריכת המשנה וביניהם:
* **השמטות **– נושאים חשובים רבים שלא הוכנסו למשנה או שמוזכרים בה בקושי ([[ברכת המצוות]], [[חנוכה]], הלכות [[ציצית]] ו[[תפילין]], [[עיבור השנה]], [[גיור|גרות]], [[ברית מילה|מילה]] ועוד).
* **חוסר עקביות בסידור המשנה** – שילוב בין דרך [[אסוציאטיביות|אסוציאטיבית]] לדרך תימטית וכדומה. משניות שמופיעות בכפילות, מספר פעמים במקומות שונים, משניות חשובות שמופיעות בסוף נושא או משניות זוטרות המופיעות בתחילתו ועוד.
* **חוסר עקביות בפסיקת ההלכה** – קיים שוני ניכר בתוך המשנה עצמה באמצעים לקביעת ההלכה: לעיתים באמצעות השמטת שם החכם ("[[תנא קמא וסתם משנה|סתם משנה]]"), או השמטת חלק או כל דבריהם של חכמים מסוימים, ועוד. וכן קיימות סתירות בין המשניות והמסקנות מהן.

חלק מהשאלות נותרו לא פתורות. יש חוקרים הנוקטים בגישה [[פילולוגיה|פילולוגית]] לפיה רבי היה כבול לנוסח כפי שהועבר על פה עד דורו בבתי המדרש שבנשיאות הלל הנשיא וצאצאיו, ולא רצה לסטות ממנו ([[חנוך אלבק|אלבק]]) אם כי תרגם או השיב את הנוסח מארמית או מהסגנון הארמי לעברית ([[אביגדור שנאן]]). חוקרים אחרים סוברים שעריכתו של רבי הייתה אכן מגמתית על מנת ליצור אחדות של פסיקה עד כמה שהיה יכול, על פי מה שהוכרע בבית דינו, ומכאן נוצרו הבעיות ([[יעקב נחום אפשטיין|אפשטיין]]).

החוקר [[אברהם גולדברג (חוקר תלמוד)|אברהם גולדברג]] טוען שהשיקולים שהובילו את רבי היו שיקולים [[פדגוגיה|פדגוגיים]] של הרחבת הידיעה, והנחלת עושר השיטות, על מנת להבין את ההכרעות בדין.

גישה אחרת, שאינה פותרת את כל השאלות, טוענת שהתנאים הקדומים אשר שיננו את ה"ברייתא" וה"תוספתא" שהפכו מאוחר יותר למשניות ערוכות, ניסו ליצור טקסט קל לשינון וזיכרון על פה, וזאת הסיבה לקשיים שיש בו.
הגישה הספרותית דומה לכך, אך טוענת שרבי ערך את הטקסטים הקדומים, תוך שימוש באמצעים ספרותיים כמו "פתיחה מעין חתימה", תקבולות, משחקי מילים ועוד. פענוח של האמצעים הספרותיים שופך אור נוסף על הבנת המשנה ועל הנושא הנידון בה. הדוגלים בגישה זו טוענים כי אין אפשרות לנתק בין תוכן המשניות לבין צורת העיצוב שלהם ([[אברהם וולפיש]] בעבודת ה[[דוקטור]]ט).

משניות קדומות בעריכה שונה מזו של רבי יהודה הנשיא, לעיתים עם תוספות שהושמטו או לא נכנסו למשנה, או חילופי נוסח, ואשר ייתכן כי חלקם היוו את הבסיס למשנה נקראו [[ברייתא]] (בארמית: החיצוני). אלו שוננו בידי חכמי [[התלמוד הבבלי]] ו[[תלמוד ירושלמי|התלמוד "הירושלמי"]] (האמוראים) בדיוניהם על המשנה, וחלק מדבריהם אף שולב לעיתים בקבצים אלו, בעיקר בדורות הראשונים שלאחר המשנה. קובץ נוסף המצוטט לעיתים בתלמודים כברייתא הוא ה[[תוספתא]] (בארמית: התוספת), המסודר בסדר המהווה את מקורו של סדר המשניות, והמשקף מסורת ארץ-ישראלית שאומצה לעיתים בידי עורכי התלמוד הירושלמי ובית מדרשם. כן קיימים [[מדרש הלכה|מדרשי ההלכה]] – המפרשים פסוקים מן המקרא על פי כללים וקובעים מתוכם את ההלכה, או מעבירים מסורות היסטוריות או אגדתיות. בין הקבצים הללו [[מכילתא דרבי ישמעאל]], [[מכילתא דרשב"י]], [[ספרא]], [[ספרי במדבר]], [[ספרי זוטא במדבר]] ו[[ספרי דברים]], [[מכילתא דברים]], ו[[ספרי זוטא דברים]]. חלקים מקבצים אלו מצוטטים כברייתות בתלמוד הבבלי והירושלמי. ברייתות רבות נוספות אבדו במהלך הדורות ולא הגיעו לידינו.

=== חתימת המשנה ===
הניסוח והקונספט הסופי של המשנה התבצע על ידי [[רבי יהודה הנשיא]]. יש אומרים שהמשנה נחתמה בשנת ג' אלפים תתקע"ח ([[218]] לספירה), 150 שנה לאחר [[חורבן בית שני]]. לפי [[ספר הקבלה]] נחתמה בשנת ג'תתקמ"ח ([[188]] לספירה), 120 שנה לאחר החורבן.

בתלמוד אומר [[רבי יוחנן]], כי:  בפשטות משמע כי כל אחד מחיבורים אלה נכתב על פי תורת אותו תנא, אך [[רב שרירא גאון]] מסייג אמירה זו, וכותב כי אין משמעות הדבר שמה שנאמר ללא ציון הוא מדברי אותו תנא, אלא שדבר הלכה זה עבר במסורת באמצעות בית המדרש של אותו תנא.

== כתיבת המשנה ==
את ההלכה בתקופת [[חז"ל]] היה מקובל ללמוד במתכונת של שינון, מבלי להעלותה על הכתב, ועל כן היא כונתה 'תורה שבעל פה'. כפי הנראה, המשנה לא נלמדה מן הכתב אלא מתחילת תקופת ה[[גאונים]], כאשר רבו ההלכות ונכתבו ה[[תלמוד]]ים. יש דעות במסורת התולות את כתיבת המשנה בקשיי החורבן והגלות, אך אין לדבר סמך במקורות.

ישנם חוקרים הטוענים שהמשנה אומנם לא נלמדה מן הכתב בבית המדרש, אך הלומדים נהגו לרשום לעצמם רשימות בבית לשינון עצמי. ניתן למצוא לכך סימוכין מסיפורים שונים בתלמוד על "[[מגילת סתרים|מגילות סתרים]]" שנכתבו בימי התנאים ונמצאו בתקופה מאוחרת יותר.

== לימוד המשנה ==
[[קובץ:משנה סדורה - סיכום הגמרא - חברותא.jpg|290px|ממוזער|אברכים כותבים סיכום הגמרא כהערות בתוך ספרי "משנה סדורה" שלהם]]
בימים שלאחר עריכת המשנה, היא הפכה לקובץ הלכתי דומיננטי, ושינתה את פני עולם לימוד ההלכה. מקובל לציין את המעבר בכינוי חכמי התקופה: עד ימי המשנה החכמים נקראו [[תנאים]], ולאחר חתימת המשנה נקראו החכמים [[אמוראים]]. האמוראים ב[[בבל]] וב[[ארץ ישראל]] למדו את ההלכה בהתאם למשנה ואסרו על עצמם לחלוק על דברי התנאים.

לאחר דורות נוספים של לימוד הלכה, המסורות הפרשניות וההלכתיות לגבי המשנה התגבשו לחיבור נפרד – ה[[תלמוד]]. הן ב[[תלמוד בבלי|תלמוד הבבלי]] והן [[תלמוד ירושלמי|בתלמוד הארצישראלי]] ('הירושלמי'), המשנה היא הבסיס לכל, ועליה מושתתים הדיונים השונים. עם זאת, התלמודים עסקו בעיקר בחלקי המשנה הנוגעים להלכה, ועל כן לחלק מן ה[[מסכת]]ות הדיון התלמודי הוא חלקי, או שכלל לא קיים.

בנוסף לתפקידה ההלכתי, משמשת המשנה במחקר גם כמקור ידע לגבי אורחות החיים ולגבי השפה של התקופה שבה נכתבה.

ב[[מסכת אבות]] מובא שתחילת גיל לימוד המשנה הוא עשר שנים:



גם בחינוך הדתי והחרדי מקובל ללמוד את המשנה החל מהחינוך היסודי.

בגלל הדגש של לימוד משנה לילדים, גופים שונים יצרו דברים על מנת להנגיש את המשנה לילדים, יצאו מהדורות של משנה לילדים עם ציורים, פרויקט של לימוד משנה בוואטסאפ וכן תוכנית טלוויזיה בשם [[רצים למשנה]].

מבחינת סדרי הלימוד הקבועים, יש שנוהגים ללמוד מספר משניות קבוע או מספר קבוע של פרקים מדי יום, כך למשל במסגרת [[מפעל לימוד משנה יומית והלכה יומית|קביעותא – המפעל ללימוד המשנה היומית]] בו לומדים בכל יום שתי משניות – מחזור בן כ-6 שנים, או משנה אחת להשלמת הש"ס ללומדי [[הדף היומי]], או מספר משניות קבוע ללימוד כל שישה סדרי משנה בתוך שנה – מסלולים אלו נכללים בשם: משנתית – משנה בשנה. יש הלומדים שמונה עשר פרקי משנה בכל יום כך שהם מסיימים את ששת סדרי משנה בכל חודש.

=== שינון משניות בעל פה ===
אחת השיטות הנפוצות ללימוד משנה, בייחוד בציבור התורני היא באמצעות [[שינון|שינון בעל פה]]. לימוד בצורה כזו עושה שימוש בטכניקות של [[עקרון החזרה|חזרה]], מתוך ההנחה שככל הלומד יחזור על החומר הנלמד, הוא יהיה מסוגל לזכור אותו יותר טוב. הנחה זו נשענת על העובדה שחשיפה חוזרת ונשנית ל[[מידע]] מסוים הנמצא ב[[זיכרון לטווח קצר]] אכן מגדילה את הסיכוי ש[[שליפה (זיכרון)|ישלף]] בצורה מוצלחת מ[[זיכרון לטווח ארוך|הזיכרון לטווח הארוך]]. לימוד בצורה כזו מאפשר ללומדים לקיים את דברי התלמוד: . בנוסף, על פי [[החפץ חיים]] אחד היתרונות של לימוד בעל פה הוא במצבים מיוחדים: .

ישנן מסגרות חינוך כמו [[שיטת זילברמן]] ו[[שיטת זכרו]] ששינון משניות בעל פה הוא מרכיב מרכזי בשיטה החינוכית שלהם.

== נוסח המשנה ==
=== כתבי יד של המשנה ===
מקובל לחלק את עדי הנוסח של המשנה לשני סוגים – הטיפוס המזרחי, הכולל משניות שהועתקו בכתבי היד של התלמוד הבבלי; והטיפוס המערבי, הארצישראלי, הכולל כתבי יד של "סדר משנה", כלומר כתבי יד של משניות בלבד ללא תלמוד. בין הטיפוסים השונים ישנם הבדלים בתוכן ובלשון, ולפיכך לחלוקה זו נודעת משמעות הן לחקר נוסח המשנה ועריכתה, והן לחקר לשון המשנה. כמו כן מקובל להשוות את הסדר של המשניות ולשונם לזה של ה[[תוספתא]] המקבילה, שהיא בעיקרה נוסח ארצישראלי מערבי.

רוב [[כתב יד (העתק)|כתבי היד]] של "סדר משנה" הם מ[[המאה ה-13]] ואילך, ורק מספר כתבי יד מוקדמים יותר קיימים בידינו. העתיק מכולם והחשוב שבהם הוא **כתב יד קאופמן**, שזמן כתיבתו מוערך ל[[המאה ה-11|מאה ה-11]]–[[המאה ה-12|12]] לספירה. זהו כתב יד המכיל את כל נוסח המשנה למעט דף אחד, בתוספת ניקוד שככל הנראה התווסף מאוחר יותר. כתב היד שוכן בספרית האקדמיה למדעים ב[[בודפשט]]. כתב יד נוסף הוא **כתב יד פַּארמה**, המכיל אף הוא את כל נוסח המשנה, אשר נכתב ככל הנראה במאה ה-11 ב[[איטליה]]. החלק הראשון של כתב היד מנוקד ניקוד מלא, והשאר בניקוד חלקי. גם בכתב יד זה משערים שהניקוד התווסף מאוחר יותר. ניקודו הוא "[[הגייה ספרדית|ספרדי]]", כלומר הוא נוטה לבלבל בין פתח לקמץ ובין צירי לסגול. כתב יד מאוחר יותר הוא **כתב יד קיימברידג**' (CUL Ms. Add. 470,1) משנת [[1350]] לספירה לערך (מכונה גם "כתב יד לו" על שם המהדורה של כתב היד שהוציא לאור ויליאם הנרי לו [Lowe]). כתב יד זה אינו מנוקד ותחילה היו שחשבו שהוא מזויף. שלושת כתבי היד הללו כוללים את כל שישה סדרי המשנה למעט חוסרים מקומיים. בנוסף להם, יש כתבי יד שכוללים יחידות קצרות יותר, כגון כתב יד פרמה ב המכיל את [[סדר טהרות]].

שלושת כתבי יד אלו מייצגים בעיני החוקרים, את הנוסח הארצישראלי של המשנה.

כתבי יד מוקדמים, אם כי חלקיים, הם כתבי יד שנמצאו ב[[הגניזה הקהירית|גניזה הקהירית]], שחלקם נכתבו עוד מימי ה[[גאונים]].


=== מהדורות מדעיות של נוסח המשנה ===
עם התקדמות מחקר מדע התלמוד נוצר צורך ליצור מהדורה מדעית מדויקת של נוסח המשנה, מתוך השוואה פילולוגית של כתבי היד המדויקים. מהדורה מדעית אחידה על כל המשנה לא נערכה עדיין, אבל מסכתות אחדות יצאו במהדורות מדעיות כעבודות דוקטורט וכספרים: [[מסכת סוכה|סוכה]] (מנחם צבי פוקס), [[מסכת נידה|נידה]] (תרצה מיטשם), [[מסכת עבודה זרה|עבודה זרה]] ([[דוד רוזנטל]]), [[מסכת אהלות|אהלות]], [[מסכת שבת|שבת]], [[מסכת עירובין|עירובין]] ([[אברהם גולדברג (חוקר תלמוד)|אברהם גולדברג]]), [[מסכת אבות|אבות]] ([[שמעון שרביט]]), [[מסכת כתובות|כתובות]] (חיים בנטוב), [[מסכת שקלים|שקלים]] ([[אליעזר פינצ'ובר]]), מידות (אשר זליג קאופמן), שבועות (דוד שכנאי), הוריות (אריה שטולברג). פרופ' דוד רוזנטל השלים את עבודתו על [[מהדורה מדעית]] של כל סדר נזיקין, אך זו טרם ראתה אור.

נעשו שלשה ניסיונות להוציא מהדורה מדויקת של המשנה :
* **משנה עם שינויי נוסחאות**, שיצאה לאור על ידי [[מכון התלמוד הישראלי השלם]]. יצא לאור רק כרך אחד על סדר זרעים, עם חילופי נוסחאות מפורטים.
* **מפעל המשנה** של [[האקדמיה הלאומית הישראלית למדעים]] מלקט את כל כתבי היד וקטעי ה[[גניזה]] של המשנה במטרה להעמיד מהם בעתיד הרחוק מהדורה מדעית.
* **משנה, הוצאה מדעית** של מיכאל קרופ, יוצא לאור בהוצאת לי אחים ספרים. יצא לאור כרכים של זרעים (תש׳׳פ) וטהרות (תשפ׳׳ב). נוסח הפנים ע׳׳פ כת׳׳י קאופמן ובטור מקביל נוסח הדפוסים ע׳׳פ מהדורת אלבק, ושינויי נוסח לכתבי יד השלמים וקטעי הגניזה.

== מפרשי המשנה ==
[[קובץ:BartenoraHardLarge andSoftSets.jpg|220px|ממוזער|משנה עם פירוש ברטנורא]]

למשנה נכתבו פירושים רבים, אם כי פחות מאשר לתלמוד הבבלי. סיבה אפשרית אחת לכך היא שהבנת המשנה פשוטה יחסית, והיא כתובה בעברית ארץ ישראלית. סיבה אפשרית אחרת היא שהתלמוד הבבלי הפך לנושא המרכזי הנלמד, והבסיס הישיר לספרי הפוסקים (כגון ה[[רי"ף]], ה[[רמב"ם]] ו[[בעלי התוספות]]), ולכן עליו נכתבו רובם המכריע של הפירושים. [[המאסף (פירוש למשנה)|המאסף]] הוא הפירוש הקדום ביותר המצוי בידינו על כל [[שישה סדרי משנה]].

הקלאסיים שבהם:
* [[פירוש המשנה לרמב"ם|פירוש המשניות לרמב"ם]] (1138–1204). הפירוש נכתב במקור ב[[ערבית יהודית]]. התרגום העברי שנעשה ב[[ימי הביניים]] (על ידי מתרגמים שונים לסדרים שונים במשך כמה מאות שנים) מצורף למסכתות התלמוד במהדורת [[ש"ס וילנה]]. תרגום חדש לפירוש הרמב"ם נכתב בימינו על ידי הרב [[יוסף קאפח]], מכמה כתבי יד, ובהם כתב ידו של הרמב"ם עצמו (שקיים היום בספריות של [[האוניברסיטה העברית בירושלים]] ושל [[אוניברסיטת אוקספורד]]).
* פירושו של רבי [[עובדיה מברטנורא]] (1450–1510), הידוע כפירוש הרע"ב (נקרא "פירוש הרב" או "ברטנורא" בשפת הלומדים). זהו הפירוש היסודי ביותר על המשנה (בדומה לפירושו של רש"י לתורה ולתלמוד), והוא מבוסס בעיקר על פירושיהם של רש"י (על התלמוד) והרמב"ם. פירוש זה מופיע ברובן המכריע של מהדורות המשנה, והוא הפירוש הנפוץ ביותר למשנה מבין הפירושים הקלאסיים.
* פירוש "[[תוספות יום טוב]]" לרבי [[יום-טוב ליפמן הלר]] (1579–1654), נכתב כ"תוספת" לפירוש הרע"ב (בדומה ל"תוספות" על פירושו של רש"י לתלמוד), ונדפס בחיי המחבר. פירוש ארוך זה, או קיצורו ("[[עיקר תוספות יום טוב]]") נדפס ברוב מהדורות המשנה לצדו של פירוש הרע"ב. זהו פירוש רחב יותר מפירוש הרע"ב, ועוסק גם בקושיות ותירוצים על המשנה, וכן בקביעת הנוסח המדויק של המשנה.
* פירוש [[פינחס קהתי]] שהודפס לראשונה בתוך "קונטרסים ללימוד [[המשנה היומית]] ו[[ההלכה היומית]]" על ידי "[[היכל שלמה]]" ב[[ירושלים]] בסוף שנות החמישים ובתחילת [[שנות ה-60 של המאה ה-20|שנות השישים]] של המאה העשרים. ולאחר מכן נדפס מחדש באופן עצמאי תחת הכותרת **משניות מבוארות** בשנת 1970. הפירוש נדפס מחדש בשנות התשעים בשתי מהדורות, באחת מהן מתחת לפירושו של הרב עובדיה מברטנורא. הפירוש ארוך יחסית ונוטה להביא מספר ביאורים אפשריים לעניינים שבמשנה.

== ראו גם ==
* [[תנאים]]
* [[לשון חז"ל]]
* [[תנא קמא וסתם משנה]]

== לקריאה נוספת ==
=== ספרי לימוד ===
***מבוא לתורה שבעל פה**, יחידה 3, בהוצאת [[האוניברסיטה הפתוחה]]. 
***בין משנה למדרש: קריאה בספרות התנאית**, [[ישי רוזן-צבי]], בהוצאת האוניברסיטה הפתוחה

=== ספרי מבוא מחקריים קלאסיים על חיבור המשנה ===
*[[חנוך אלבק]], **מבוא למשנה**, [[מוסד ביאליק]] 
*[[ראובן מרגליות]], **יסוד המשנה ועריכתה**, הוצאת [[מוסד הרב קוק]]
*[[חיים הירשנזון]], **איזו היא משנה**, ירושלים תר"ן
*[[יעקב נחום אפשטיין]], **מבוא לנוסח המשנה**, ירושלים תש"ח. [http://www.hebrewbooks.org/33109 חלק א'], [http://www.hebrewbooks.org/33110 חלק ב']
*[[זכריה פרנקל]], [http://hebrewbooks.org/31828 דרכי המשנה], לייפציג תרי"ט (1859)

=== מבואות ומחקרים מודרניים על חיבור המשנה ועריכתה ===
*ישי רוזן־צבי, "מבוא למשנה", בתוך: **ספרות חז"ל הארץ־ישראלית: מבואות ומחקרים**, הוצאת יד יצחק בן־צבי, 2018, כרך ראשון, עמ' 1–64. 
*דוד רוזנטל, "תולדות נוסח המשנה", בתוך: **ספרות חז"ל הארץ־ישראלית: מבואות ומחקרים**, הוצאת יד יצחק בן־צבי, 2018, כרך ראשון, עמ' 65–107. 
*[[שמואל ספראי]], [[זאב ספראי]] ו[[חנה ספראי]], מבוא למשנה, בתוך: [[משנת ארץ ישראל]] – מסכת שבת כרך א', הוצאת [[מכללת ליפשיץ]]-[[מכללת הרצוג]], 2008
*[[יאיר פורסטנברג]], **טהרה וקהילה בעת העתיקה – מסורות ההלכה בין יהדות בית שני למשנה**, [[הוצאת מאגנס]], 2016
*יאיר פורסטנברג, [https://jstudies.huji.ac.il/sites/default/files/jstudies/files/tarbiz_-_8504_-_archive_-_2_-_furstenberg.pdf "ממסורת למחלוקת: שינוי דרכי המסירה במשנתם של תנאים ראשונים"], **תרביץ** 2018

== קישורים חיצוניים ==

* 

=== נוסח המשנה ===
* **שישה סדרי משנה** ב"מאגר ספרות הקודש" באתר סנונית, עם אפשרויות חיפוש מתקדמות. (**טקסט להורדה** ב[http://www.mechon-mamre.org/b/h/h0.htm אתר מכון ממרא])
* **כתבי יד של המשנה** ב"[https://web.archive.org/web/20061212182252/http://jnul.huji.ac.il/dl/talmud/ אוצר כתבי יד תלמודיים]" של [[בית הספרים הלאומי והאוניברסיטאי]], [[האוניברסיטה העברית]], ירושלים
* [https://hebrewbooks.org/45891 **דפוס צילום של הדפוס הראשון**], נאפולי רנ"ב
* נוסח המשנה בפרויקט "[http://chaver.com/Mishnah-New/Hebrew/Text/Shishah%20Sidrei%20Mishnah.htm המשנה כדרכה]" – הצגת המשנה לפי המבנה הספרותי
* 
* [[זאב ספראי]], "[https://www.ybz.org.il/_Uploads/dbsAttachedFiles/Safrai_LR.pdf משניות: מהדורה מדעית]" **קתדרה''' 149, תשרי תשע"ד.
*שישה סדר משנה באתר פרשת יהדות

### פירושים למשנה
* ביאור בוויקיטקסט מאת ד"ר רונן אחיטוב.
* משנת ארץ ישראל – פירוש בן זמננו למשנה המשלב מתודה מחקרית וגישה מסורתית לטקסט, בדגש על הרקע הארץ-ישראלי של המשנה. את הפירוש חיבר זאב ספראי, יחד עם אביו שמואל ספראי ועם אחותו חנה ספראי. – נמצא כולו בעל התורה, ובספריא.

### על המשנה
* 
* 
* 
* פרופ' אהרון אופנהיימר, יצירתו הספרותית – המשנה: מהותה של המשנה, שישה מאמרים מתוך הספר, באתר הספרייה הווירטואלית של מט"ח
* מאמרים על המשנה באתר הספרייה הווירטואלית של מט"ח
* 
* 
* אורי שרקי, מבוא לתורה שבעל פה, אתר מכון מאיר 
*מאמרים אקדמיים על המשנה בגוגל scholar
* קטעי משנה מולחנים באתר הזמנה לפיוט
* שיעורים מוקלטים במשניות באתר "קול הלשון"
* 
* 
* ורד נעם, 

## הערות שוליים

*
קטגוריה:משפט עברי: חיבורים
קטגוריה:תקופת המשנה והתלמוד
קטגוריה:ספרות התנאים
קטגוריה:רבי יהודה הנשיא